text: भूस्खलन की घटनाओं में मंडी जिले में तीन लोगों की मौत हो गई, जबकि सोलन जिले के परवानू में बाढ़ के चलते उफनती कौशल्या नदी में एक लड़का बह गया। हिंदुस्तान-तिब्बत रोड के कई पड़ावों पर भूस्खलन होने की वजह से किन्नौर जिले में वाहनों की आवाजाही बंद है। बताया जा रहा है कि सोलन जिले के कंडाघाट इलाके के चकला गांव में भूस्खलन में पांच लोग दब गए। इस घटना में एक शख्स की मौत की खबर है। भारी बारिश के बाद मंडी की पार्वती घाटी में बाढ़ जैसा मंजर है।